
REFERAT

Privind modificarea art. 3 si art.5 din Hotararea Consiliului Local al Municipiului 
                                             Timisoara nr. 452/10.10.2014

Prin Hotararea Consiliului Local nr. 452/10.10.2014 privind concesionarea terenurilor aferente imobilelor cu destinaţia de locuinţă dobândite în baza prevederilor Legii nr. 61/1990, Legii nr. 85/1992, Legii nr. 112/1995 şi Legii nr. 79/1997 s-a aprobat taxa de concesiune perceputa pentru terenurile mai sus mentionate si s-au specificat destinatiile constructiilor ce constituie extinderi. 
Ca urmare a solicitarilor primite cu privire la extindere constructii ce au destinatia de trepte de acces se impune modificarea art. 3 alin. 3.
In continutul art.5 din  HCL nr. 452/10.10.2014 privind concesionarea terenurilor aferente imobilelor cu destinatia de locuinta dobandite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997 a fost prevazut ca taxa de concesiune se aplica terenurilor apartinand  Statului Roman.
Intrucat o mare parte a terenurilor aferente imobilelor dobandite prin Legea nr.112/1995 Legea nr.61/1990, Legea nr.85/1992 si Legea nr. 79/1997 au trecut in proprietatea Municipiului Timisoara, se impune modificarea art. 5. 
PROPUNEM :
            Emiterea unei Hotarari de Consiliu Local prin care sa se aprobe modificarea art.3 alin. 3 din HCL 45/10.10.2014 care va avea urmatorul continut: “ Construcţiile ce constituie "extinderi" vor avea numai destinaţia de: locuinţă magazie, bucătărie, vestibul de intrare, garaj, balcon, logie, trepte de acces şi vor avea suprafaţa maximă egală cu suprafaţa construită aferentă casei/apartamentului cumpărat conform contractului de vânzare-cumpărare, a imobilului ce se extinde, cu condiţia respectării procentului de ocupare a terenului (POT) şi a coeficientului de utilizare a terenului (CUT) stabilite prin regulamentele de urbanism aprobate, pentru zonele rezidenţiale” si art.5 din HCL 452/10.10.2014, care va avea urmatorul continut: ” Taxa de concesiune perceputa asupra terenurilor proprietate de stat si proprietatea Municipiului Timisoara destinate constructiilor pe raza municipiului Timisoara este prevazută  in Anexa la prezenta hotărâre.
 Aceste taxe vor fi supuse aprobării Consiliului Local si se vor actualiza anual cu rata inflatiei stabilita de Institutul National de Statistică, până la expirarea contractului.”
Celelalte prevederi ale HCL 452/10.10.2014 raman neschimbate.

